Echipa lui Donald Trump pregăteşte contestarea rezultatelor la vot: Wisconsin se îndreaptă spre renumărare.
"Statul Wisconsin se îndreaptă spre renumărare", a declarat Bill Stepien, citat de cotidianul The New York Times. "Dacă vom număra toate buletinele de vot valide, preşedintele câştigă scrutinul.", a subliniat Bill Stepien.
Echipa de campanie electorală a preşedintelui în funcţie al SUA, Donald Trump, se pregăteşte de contestarea rezultatelor scrutinului prezidenţial în unele state americane."Statul Wisconsin se îndreaptă spre renumărare", a declarat Bill Stepien, citat de cotidianul The New York Times."Dacă vom număra toate buletinele de vot valide, preşedintele câştigă scrutinul. Credem că preşedintele poate câştiga dacă sunt numărate toate buletinele de vot trimise în mod legal", a subliniat Bill Stepien.Echipa de campanie a lui Donald Trump consideră "total greşite" proiecţiile difuzate de postul Fox News şi de agenţia Associated Press privind rezultatul din Arizona, un stat în care ar fi câştigat Joe Biden.Jen O’Malley Dillon, şeful echipei de campanie a lui Joseph Biden, a declarat că fostul vicepreşedinte se va adresa miercuri seară naţiunii. "Ne aşteptăm ca la un moment dat, în cursul zilei de astăzi, fostul vicepreşedinte să se adreseze poporului american", a declarat Jen O’Malley Dillon.Joe Biden conduce la diferenţe mici în aceste state, care i-ar putea aduce încă 32 de voturi în Colegiul electoral federal. Joe Biden este creditat deja, conform proiecţiilor Fox News, cu 238 de voturi în Colegiul electoral federal, iar Donald Trump, cu 213. Sunt aşteptate şi rezultatelor alegerilor în Pennsylvania, Carolina de Nord şi Georgia.Potrivit proiecţiilor realizate de CNN, Joseph Biden este creditat cu 224 de voturi în Colegiul federal, iar Donald Trump cu 213.Şi echipa de campanie a lui Joseph Biden a semnalat că este pregătită de litigii judiciare privind rezultatul scrutinului prezidenţial.